Grb Bolivije

Grb Bolivije sastoji se od središnjeg štita okruženog bolivijskim zastavama, puškama, lovorovim vijencima i kondorom na vrhu štita. Eliptičnog je oblika, a u srednjem dijelu štita prikazani su planina Cerro Rico iznad grada Potosíja s jutarnjim nebom. 
Na gornjem dijelu manjeg brda prikazana je kapela Presvetog Srca Isusova. U donjem dijelu krajolika kojeg čine brda mogu se vidjeti 
lama, snop pšenice i palma. Oko štita je plavi oval sa zlatnim unutrašnjim rubom. U gornjoj polovini ovala zlatnim velikim slovima nalazi se natpis "Bolivia" (Bolivija), a ispod deset žutih zvijezda koje predstavljaju devet departmana Bolivije i provinciju Litoral koja je u sastavu Čilea od 1879.
Na obje strane grba nalaze se po tri nacionalne zastave, top, dvije puške, sjekira desno i kapa slobode lijevo.
Na samom vrhu štita je andski kondor u uzletu. Iza kondora nalaze se dvije isprepletene grane lovora i masline. Lovor s lijeve strane i maslina s desne strane formiraju vijenac. Símbolos del Estado Plurinacional de Bolivia, DS Nº 241, 5 de agosto de 2009

 Također pogledajte 
 Zastava Bolivije

 Reference 

Bolivija
Kategorija:Bolivija